Шуменски университет

Шуменският университет „Епископ Константин Преславски“ е държавен университет, висше училище в град Шумен, България. Основан е през 1971 г. Разполага с 5 факултета в гр. Шумен, 1 колеж в гр. Добрич и 1 департамент в гр. Варна. История Шуменският университет е наследник на Плисковско-Преславската книжовна школа и носи името на епископ Константин Преславски – един от най-образованите и най-талантливите преки ученици на Кирил и Методий. Добре уредените шуменски възрожденски училища стават благоприятна основа непосредствено след Освобождението през 1879 г. тук да се открие първият педагогически курс, който през 1919 г. се преобразува в Педагогически институт за прогимназиални учители. През 1964 г. той става Факултет-филиал на Софийския университет. На неговата база през 1971 г. се открива Висш педагогически институт, който от 1995 г. прераства в Шуменски университет „Епископ Константин Преславски“. Университетска библиотека Университетската библиотека разполага с богати фондове и модерни средства за тяхното ползване. Университетското издателство „Епископ Константин Преславски“ издава стотици томове специализирана учебна и научна литература. Сграден фонд Шуменският университет има 5 учебни корпуса, 4 студентски общежития с над 1000 легла, спортни игрища, плувен басейн, фитнес зала, заведения за отдих и развлечение. Студентският съвет е в центъра на студентското самоуправление. Студентите имат възможност не само да се образоват в избраното от тях направление, но и да се включат в разнообразни аудиторни и извънаудиторни начинания и програми, които им дават възможност да се изявят според предпочитанията и способностите си в полето на науката, художественото творчество и спорта. Ректорско ръководство Ректори Ректори на университета през годините: проф. Александър Михайлов Витанов (1971 – 1979) проф. Делчо Антов Каменов (1979 – 1983; 1987 – 1991) проф. Тодор Апостолов Бояджиев (1983 – 1987) проф. дфмн Владимир Георгиев Шкодров (1991 – 1994) проф. Тотю Тотев (1996 – 2000) проф. Добрин Начев Добрев (2002 – 2007) проф. Маргарита Христова Георгиева (2007 – 2015) проф. д.и.н. Георги Велков Колев (от 2015 – 2023) проф. д.н. Наталия Витанова (от 2023 – до момента) [1] Заместник-ректори доц. д-р Константин Трендафилов Константинов – Заместник-ректор по учебна и кандидатстудентска дейност доц. д-р Ирина Николова Иванова – Заместник-ректор по научноизследователска, художественотворческа и международна дейност. Институционален Еразъм+ координатор доц. д-р Станимир Кунчев Железов – Заместник-ректор по акредитация, оценяване и поддържане на качеството на обучението и на академичния състав, рейтинг на ШУ Факултети Кандидат-студенти Специалности Университета в Шумен Хуманитарни науки Социални, стопански и правни науки Природни науки, математика и информатика Технически науки Аграрни науки Растителна защита Педагогически науки Педагогическия колеж в Добрич Колежът в Добрич е приемник на Института за детски и начални учители, създаден през 1972 година. В Колежа се обучават годишно около 400 студенти в 3 професионални направления по 5 актуални за българското висше образование специалности: Информатика и информационни технологии Начална училищна педагогика и информационни технологии Начална училищна педагогика и чужд език Предучилищна педагогика и чужд език ДИКПО във Варна Департамента за информация, квалификация и продължаващо образование (ДИКПО) във Варна е приемник на бившия Институт за усъвършенстване на учителите. В департамента се повишава квалификацията на учители от България и чужбина и професионалната компетентност на педагогическите кадри. Професионално-квалификационни степени (ПКС) Придобиват се в последователност: Курсове за педагогически специалисти Подготвителни курсове за придобиване на ПКС за педагогически специалисти по всички специалности: Курсове за допълнителна професионална квалификация Курсове за университетски преподаватели Специализации Професионално-педагогически специализации (за придобиване на ІІІ ПКС) Специализации в конкретна научна област – Психология, Специална педагогика, Гражданско и интеркултурно образование, Мениджмънт на риска, Информационните технологии в обучението по математика V – XII клас Известни личности Преподаватели Студенти и докторанти Красимир Бачков (р. 1958), писател Йорданка Белева (р. 1977), писателка Димитър Миланов (р. 1947), поет Волен Сидеров (р. 1956), политик и теолог Гюнер Тахир (р. 1961), политик Емил Трифонов - Кембъла (1964 – 2007), телевизионен и радиоводещ Захари Карабашлиев (р. 1968) писател Иван Ненков (р. 1961) поет и текстописец Красимир Симеонов (р. 1967) поет Орлин Дянков (1967 – 1990) поет Източници Външни препратки В Общомедия има медийни файлове относно Шуменски университет „Епископ Константин Преславски“ ((bg)) Официален сайт Официална страница на университета във Facebook